
Kasutusloa andmine (Viktoria tn 31)
1. ASJAOLUD JA MENETLUSE KÄIK

16.09.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 9840) Viktoria tn 31 kinnistutel asuva sauna (ehitisregistri kood 121304657), laiendatud aiamaja (ehitisregistri kood 120273768) kasutamiseks koos auditi aruandega (töö nr A0419, FIE Inna Karjalainen, ehitiste auditi teinud isiku ehitiste auditi eest vastavaks määratud pädev isik on Alexander Melnikov). Auditi aruande kokkuvõtliku üheselt mõistetava üldise hinnanguga ehitisele kohaselt „Aiamaja ja saun vastavad ehitamise ajal kehtinud normidele ja nõuetele: ei kujuta endast ohtu keskkonnale, ei ole tuleohtlik. Aiamaja ja saun vastavad oma otstarbele ja selle kasutusviis on ohutu. Oma kasutusotstarbe poolest kuuluvad hooned aiamajade ja sauna hulka. Kasutamise ajavahemik on piiratud – hooajaline kasutamine 4 kuu kestel soojal aastaajal. “
16.09.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1912371/14486, menetluse nr 185481 mis suunati ehitusseadustiku § 54 lg 6 kohaselt ehitisregistri kaudu Päästeameti Ida Päästekeskusele, maaosakonnale ja arhitektuuriosakonnale kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks 23.10.2019 lõplikult kõrvaldatud puudustega ehitusdokumendid on omaniku poolt taasesitatud läbivaatamisele. EHR keskkonnas on genereeritud kasutusloa eelnõu nr 1912371/14486-3. 

	01.11.2019 kõik menetlusse kaasatud isikud kooskõlastasid kasutusloa taotluse kasutusloa väljastamiseks. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Ehitis vastab olulistele tuleohutusnõuetele, kuid puudub nõuetele vastav tuletõrje veevarustus“. 

Ehitusseadustiku § 130 lõike 2 punkti 2 kohase kontrolli kohta on 21.10.2019 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

Kõik kaasatud isikud, ehitusettevõtja, omanikujärelevalve vastutavad spetsialistid ning hoone omanik hindasid Viktoria tn 31 kinnistule püstitatud sauna ja laiendatud aiamaja vastavaks nõuetele ning ehitiste nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.
	


Vastavalt Narva Linnavalitsuse 14.07.1999 korraldusele nr 1680-k „AÜ Victoria Aiamaad piiride ja pindala kinnitamine“ Viktoria tn 31 kinnistud kuuluvad AÜ Victoria Aiamaad üldpindala koosseisu. Aastaringselt tule kustutamiseks veevõtu võimalus AÜ-s Victoria Aiamaad puudub.

Seega ehitusseadustiku § 55 kohaselt kasutusloa andmisest keeldumise põhjused puuduvad ning saunale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusload Viktoria tn 31 kinnistul oleva sauna (ehitisregistri kood 121304657) ja laiendatud aiamajale (ehitisregistri kood 120273768) kasutamiseks. 

  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

